गुजरात सरकार ने नए मोटर व्हीकल एक्ट में किया बदलाव - HW News Hindi
गुजरात सरकार ने नए मोटर व्हीकल एक्ट में किया बदलाव
by Ankita Gupta September 11, 2019 September 10, 2019
गांधीनगर : गुजरात सरकार ने यातायात नियमों के उल्लंघन के लिए वसूले जाने वाले जुर्माने की राशि मंगलवार को कम कर दी. दैनिक भास्कर की माने तो मुख्यमंत्री विजय रूपाणी ने कहा कि नए मोटर वाहन कानून के तहत जुर्माने की राशि अधिकतम सुझाई गई है. मेरी सरकार ने काफी सोच-विचार करने के बाद इसे कम कर दिया है.
दरअसल, मोटर व्हीकल संशोधन अधिनियम पास होने के बाद से ही यातायात नियमों का पालन नहीं करने वालों के खिलाफ कड़ी कार्रवाई की जा रही है. ट्रैफिक नियमों को तोड़ने वालों पर नए अधिनियम के मुताबिक तगड़ा जुर्माना लगाया जा रहा है.
नए कानून के अनुसार बिना हेलमेट बाइक चलाने और बिना सीट बेल्ट बांधे चार पहिया वाहन चलाने पर 1000 रु.के जुर्माने का प्रावधान है,जिसे सरकार ने घटाकर 500 रु. कर दिया है. सरकार ने बिना लाइसेंस बाइक चलाने पर 5000 रु. के बदले 2000 और बिना लाइसेंस कार चलाने पर 3000 रु. का जुर्माना निर्धारित किया है. रूपाणी ने कहा कि इस कटौती के बाद भी जुर्माना अभी भी नए मोटर वाहन कानून आने के पहले से 10 गुना ज्यादा है.
एक ओर गुजरात सरकार ने जुर्माने की राशि में कटौती कर दी है,वहीं ओडिशा में जुर्माना भरने वालों को हेलमेट देकर उन्हें जागरूक किया जा रहा है. जो लोग हेलमेट पहनकर वाहन चला रहे हैं,उन्हें थैंक्यू कार्ड दिया जा रहा है. नए कानून के लागू होने के बाद से ही लोग लगातार इसके बहुत ज्यादा होने की बात कह रहे हैं.
featuredGujratgujrat bjpMotor vehicle act
NRC पर स्मृति ईरानी का बयान- बोली कोई भी भारतीय नही छूटेगा
कश्मीर में सेना ने पत्थरबाजों को दी चेतावनी, पुलवामा हमले में पाकिस्तान का हाथ
Rahul Pandey February 19, 2019 March 1, 2019
केरल विधानसभा में राज्यपाल आरिफ मोहम्मद खान के खिलाफ नारेबाजी